कुछ देर में जब बारिश थम गयी तो हमने पुनः आगे बढ़ना प्रारंभ किया। थोड़ा आगे बढ़े तो बंसल जी हाफ़पैंट और टीशर्ट पहने पूरे भीगे हुए कंपकांपाते हुए चलते नज़र आए। मैंने उन्हें और अपने पोनी वाले को रुकने के लिए कहा।। मैं बंसलजी पर चिल्लायी कि वह अकेले क्यों चल रहे थे। वह भीगे हुए और ठंड के कारण बहुत कष्ट महसूस कर रहे थे। बैग से तोलिया निकलवाकर अपने पोर्टर से उनको सुखवाया उनके गीले कपड़े उतरवाकर उनके थैले से सूखे कपड़े पहनवाए।